 Haweeyneyda oo warbaahinta la hadleysay ayaa tiri :- magaceygu waa Luzia waxaan ku jiray labo sano gacan burcad badeed oo aan waxba ka aqoon nolasha una dhaqmaya sida duugaagii oo kale, ma heli jirin cuno fiican iyo biyo nadiif ah, marka aad ku jirto gacanta burcada noloshu qiimo kuuguma fadhiso oo waxaa dhaanta geerida, burcadu iima ay ogolaan jirin in aan wax xiriir ah la sameeyo qoyskeyga lkn maanta waxaan ku jiraa gacan badbaado oo ah tan Galmudug waxaa isoo furtay ciidamada NISA ee Galmudug, markii aan soo galay gacanta dowlada Galmudug waxaan helay xoriyad iyo daaweyn maadaama aan xanuunsanaa, waxaana la xariiray qoyskeygii, markii aan la hadlay gabadha kaliya ee aan dunida ku leeyahay codkeyga markey maqashay ayay ooysay ilaa aan aniguna la ooyo, waxaanan u Mahad celinayaa guud ahaan dowlada Galmudug iyo ciidamadeeda, waxaanan leeyahay kooxaha yar yarkaa ee burcadka ah ma burburin karaan sharafta soomaaliya. 